CELEX: C2007/020/36
Language: sk
Date: 2007-01-27 00:00:00
Title: Vec T-358/06: Žaloba podaná 5. decembra 2006 – Wegenbouwmaatschappij J. Heijmans/Komisia

27.1.2007   
            
            
               SK
            
            
               Úradný vestník Európskej únie
            
            
               C 20/25
            
         Žaloba podaná 5. decembra 2006 – Wegenbouwmaatschappij J. Heijmans/Komisia
   (Vec T-358/06)
   (2007/C 20/37)
   Jazyk konania: holandčina
   Účastníci konania
   
      Žalobca: Wegenbouwmaatschappij J. Heijmans B.V (v zastúpení: M. F. A. M. Smeets a A. M. van den Oord, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie týkajúce sa Heijmans N.V. a Heijmans Infrastructuur B.V. v celku alebo čiastočne,
            
         
               —
            
            
               zrušiť alebo znížiť pokutu uloženú Heijmans N.V. a Heijmans Infrastructuur B.V.,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobca napáda rozhodnutie Komisie z 13. septembra 2006 o konaní podľa článku 81 ES (Vec COMP/F/38.456 – Asfalt – NL). Hoci rozhodnutie sa netýka žalobcu, domnieva sa, že sa ho priamo a osobne týka, keďže je v rozhodnutí uvedený ako súčasť Heijmans Group a musí očakávať z dôvodu tohto rozhodnutia, že mu budú kladené otázky ohľadom predmetného správania.
   Na podporu svojej žaloby sa najprv odvoláva na porušenie článku 81 ES a článkov 2, 7 a 23 ods. 2 nariadenia č. 1/2003 tým, že Komisia nesprávne usúdila, že holandský trh s asfaltom používaným pri výstavbe ciest predstavuje relevantný hospodársky kontext pre posúdenie dôkazov proti Heijmans Infrastructuur B.V. Žalobca ďalej uvádza, že Komisia tiež nesprávne usúdila, že Heijmans Infrastructuur B.V. bol súčasťou trvalého kartelu spoločností staviteľov ciest, vykonávaný vzhľadom na nákup asfaltu pre výstavbu ciest a ako takáto súčasť sa vopred dohodol s dodávateľmi asfaltu v Holandsku s cieľom obmedzovania hospodárskej súťaže. Napokon, podľa žalobcu Komisia opomenula skúmať len dôsledky účasti Heijmans Infrastructuur B.V. podľa pravidiel pre horizontálnu spoluprácu (1).
   Po druhé, žalobca tvrdí, že došlo k porušeniu článku 81 ES a článkov 11 a 16 nariadenia č. 1/2003, ako aj k porušeniu zásady starostlivosti, všeobecných zásad správneho úradného postupu, zásady rovnosti a práva na obranu z dôvodu, že Komisia nezohľadnila odôvodnené podania na obranu, týkajúce sa hmotno-právnych a procesno-právnych skutočností, zo strany Heijmans Infrastructuur B.V. a Wegenbouwmaatschappij J. Heijmans B.V. počas správneho konania, ktoré považovala iba za „výklad skutočností“.
   Po tretie, žalobca uvádza porušenie zásady nevyhnutnosti poskytnutia odôvodnenia, takže došlo k tomu, že rozhodnutie je nejasné alebo nejednoznačné v niektorých podstatných častiach.
   Subsidiárne žalobca tvrdí, že Komisia neuviedla žiadny alebo uviedla nedostatočný dôkaz tvrdenia, že Heijmans Infrastructuur B.V. sa zúčastnil na údajnom porušení počas celej jeho doby.
   Takisto subsidiárne uvádza žalobca, že Komisia nesprávne posúdila význam a závažnosť porušenia. Tvrdí, že Heijmans Infrastructuur B.V. mal len malú úlohu na relevantnom trhu.
   
      (1)  Pravidlá uplatňovania článku 81 Zmluvy o založení ES na dohody o horizontálnej spolupráci (text s významom pre EHP) (Ú. v. ES C 3, s. 2; Mim. vyd. 08/002, s. 25.)